**ՀԱՅՏԱՐԱՐՈՒԹՅՈՒՆ- 14.10.2025թ.**

**ԱՌՈՂՋԱՊԱՀԱԿԱՆ ԵՎ ԱՇԽԱՏԱՆՔԻ ՏԵՍՉԱԿԱՆ ՄԱՐՄՆԻ ԴԵՂԵՐԻ ՇՐՋԱՆԱՌՈՒԹՅԱՆ ՎԵՐԱՀՍԿՈՂՈՒԹՅԱՆ ՎԱՐՉՈՒԹՅՈՒՆՈՒՄ ՓՈՐՁԱԳԵՏ ՆԵՐԳՐԱՎԵԼՈՒ ՄԱՍԻՆ**

**Ծրագրով նախատեսված աշխատանքների համառոտ նկարագիրը՝**

ՀՀ առողջապահական և աշխատանքի տեսչական մարմնին (այսուհետ՝ Տեսչական մարմին) օրենքով վերապահված դեղերի շրջանառության վերահսկողության ոլորտում գործառույթների իրականացման ընթացքում ավելացել է Տեսչական մարմնի արևմտյան տարածքային կենտրոնի դեղերի շրջանառության վերահսկողության բաժնի վերահսկողությամբ պարզման ենթակա տեղեկատվությունը և ծավալը, որի արդյունքում ներկա անձնակազմի քանակով դժվարացնում է ապահովել իրականացվող վարչական վարույթները և ժամկետների ապահովումը, ինչպես նաև վարույթների և ստացվող զանգերի քանակի ավելացմամբ անհրաժեշտ սեմինարների և խորհրդատվություն տրամադրելու գործընթացի կազմակերպման աշխատանքները, այդ թվում ընդունված իրավական ակտերի դրույթների կիրառման վերաբերյալ բացատրական աշխատանքների իրականացման, տնտեսավարող սուբյեկտներին իրենց իրավունքների և պարտականությունների մասին տեղեկացման աշխատանքների կազմակերպչական գործընթացը։

Փորձագետ ներգրավելու հիմքը Տեսչական մարմնի կանոնադրական խնդիրներից բխող կոնկրետ գործառույթի ծավալի՝ արևմտյան տարածքային կենտրոնի դեղերի շրջանառության վերահսկողության բաժնում կտրուկ ավելացումն է (ՀՀ կառավարության 2018 թվականի օգոստոսի 2-ի N 878-Ն որոշման հավելվածի 3-րդ կետ)։

1. **Փորձագետ ներգրավելու ժամկետն է՝ մեկ տարի:**
2. **Փորձագետի պարտականությունները՝**
* տնտեսավարող սուբյեկտների կողմից դեղերի շրջանառության ոլորտը կարգավորող Հայաստանի Հանրապետության օրենքների և դրանց համապատասխան ընդունված նորմատիվ իրավական ակտերի պահանջների պահպանման նկատմամբ վերահսկողական աշխատանքներ, ներառյալ՝ օրենքով սահմանված դեպքերում և կարգով ստուգումներ,
* դեղեր ներմուծող և արտահանող, դեղատնային գործունեություն իրականացնող ֆիզիկական և իրավաբանական անձանց կողմից գովազդի մասին օրենսդրության կատարման նկատմամբ ստուգումներ, վարչական վարույթների իրականացման աշխատանքներ,
* վերահսկողության իրականացման ընթացքում համապատասխան ստորաբաժանումներից կամ այլ տեսչական մարմիններից պահանջել դեղերի շրջանառության վերահսկողության ոլորտին առնչվող անհրաժեշտ տեղեկատվություն,
* դեղի ստեղծման, նախակլինիկական հետազոտության, կլինիկական փորձարկման, արտադրության, պատրաստման, դեղաբուսական հումքի մշակման, ներմուծման, արտահանման, փոխադրման, պահպանման, իրացման, բաշխման, կիրառման, տեղեկատվության տարածման, ոչնչացման նկատմամբ վերահսկողական աշխատանքներ,
* ստուգումների արդյունքներով բացահայտված խախտումների վերաբերյալ օրենքով սահմանված դեպքերում պարտադիր կատարման հանձնարարականների նախագծերի կազմման աշխատանքներ՝ սահմանելով ժամկետներ դրանց վերացման համար,
* «Լիցենզավորման մասին» օրենքով և այլ իրավական ակտերով սահմանված պահանջների և պայմանների խախտումների վերաբերյալ ֆիզիկական և իրավաբանական անձանց տրված լիցենզիաներն ուժը կորցրած ճանաչելու կամ դրանց գործողությունը կասեցնելու վերաբերյալ միջնորդագրերի նախագծերի կազմման աշխատանքներ՝ լիցենզավորող կամ թույլտվություն տրամադրող մարմիններին ներկայացնելու նպատակով,
* «Նյութական պահուստի մասին» Հայաստանի Հանրապետության օրենքով իրեն վերապահված դեղերի շրջանառության ոլորտում վերահսկողական աշխատանքներ:

**3.Փորձագետին ներկայացվող պահանջները՝**

* բարձրագույն կրթություն,
* հայերեն լեզվի իմացություն․
* համակարգչով, ժամանակակից այլ տեխնիկական միջոցներով աշխատելու հմտություններ։

**4.Հաշվետվություններ ներկայացնելու ժամկետներ**

Փորձագետը եռամսյակը մեկ ներկայացնում է հաշվետվություն։

 **5. Աշխատանքների գնահատման չափանիշները**

 Աշխատանքը գնահատվում է ըստ փուլերի՝ ամիսը մեկ և ամփոփիչ փուլ: Աշխատանքը գնահատվում է ամիսը մեկ ներկայացված հաշվետվությունների հիման վրա և թե տվյալ ժամանակահատվածում փորձագետն իր առջև դրված խնդիրների քանի տոկոսն է իրականացրել: Կատարած աշխատանքի արդյունքը գնահատվում է բավարար, լավ կամ գերազանց:

**6.** **Վարձատրության չափը**

Աշխատավարձը 221.312 (երկու հարյուր քսանմեկ հազար երեք հարյուր տասներկու) հազար ՀՀ դրամ, որը համապատասխանում է քաղաքացիական ծառայողի մասնագիտական պաշտոնների 3-րդ ենթախմբին համապատասխանող սանդղակի նվազագույն գործակցին և բազային աշխատավարձի արտադրյալին:

1. **Դիմումների ներկայացման վերջնաժամկետն է՝ 17.10.2025թ.**

1. **Աշխատանքի վայրը, հեռախոսահամար՝**

ՀՀ, ք. Երևան, Շենգավիթ, Արարատյան 26, հեռ. 010-650305,

Էլ. փոստ՝ info@hlib.am, https://www.hlib.am/

**Չի թույլատրվում**հավակնորդի հետ պայմանագիր կնքել, եթե  տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

1. **Դիմողի կողմից ներկայացվող փատաթղթերի անհրաժեշտ ցանկ՝**

* դիմում Առողջապահական և աշխատանքի տեսչական մարմնի ղեկավարի անունով՝ ձևը լրացվում է փաստաթղթերը ներկայացնելիս,
* հայտարարություն ՀՀ կառավարության 08.2018թ. N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին (ձևը լրացվում է փաստաթղթերը ներկայացնելիս),
* տվյալ պաշտոնն զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի(ների), վկայականի(ների) պատճենները, աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք համապատասխան մարմնից) հաստատված պատճենը,
* արական սեռի անձինք՝ նաև զինվորական գրքույկի կամ դրան փոխարինող ժամանակավոր՝ զորակոչային տեղամասին կցագրման վկայականի պատճենը կամ համապատասխան տեղեկանք,
* ինքնակենսագրական,
* մեկ լուսանկար՝ 3 x 4սմ չափսի,
* անձնագրի և հանրային ծառայության համարանիշի (սոցիալական քարտի) կամ նույնականացման քարտի պատճենները:

1. **Ընտրություն կատարելու եղանակն է՝**դիմում ներկայացրած քաղաքացիների փաստաթղթերի ուսումնասիրություն և (կամ) հարցազրույցի անցկացում:

1. **Դիմողը փաստաթղթերը ներկայացնում է անձամբ՝**ներկայացնելով անձնագիր և բոլոր փաստաթղթերի պատճենները բնօրինակների հետ միասին:

1. **Դիմումների ընդունման հասցեն է՝   Առողջապահական և աշխատանքի տեսչական մարմին** /հասցե՝ ՀՀ, ք. Երևան, Շենգավիթ, Արարատյան 26,  հեռ. 010-650553/։ Դիմումներնընդունվում  են  ամեն  օր՝  ժամը **930-ից մինչև 1230-ը**:

 Լրացուցիչ տեղեկություններ ստանալու համար կարող եք դիմել Առողջապահական և աշխատանքի տեսչական մարմին**՝**/հասցե՝ ՀՀ, ք. Երևան, Շենգավիթ, Արարատյան 26,  հեռ. 010-650553/։